

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή **28/03/2016**ΝΟΜΟΣ ΑΤΤΙΚΗΣ Αριθμ. πρωτ. **-8928-**  
ΔΗΜΟΣ ΑΓΙΑΣ ΠΑΡΑΣΚΕΥΗΣ  
ΓΡΑΦΕΙΟ ΔΗΜΑΡΧΟΥ  
Λεωφ. Μεσογείων 415-417  
153 43 Αγία Παρασκευή  
Τηλ.: 213-2004-502 & 530  
Fax: 213-2004-529  
email: [grafeio.dimarchou@agiaparaskevi.gr](mailto:grafeio.dimarchou@agiaparaskevi.gr)

**ΠΡΟΣ**

Τον Πρόεδρο του Δ.Σ. κ. Γεράσιμο Βλάχο

**ΘΕΜΑ: Επιχορήγηση στο Σωματείο Εργατοτεχνιτών**

**Αγίας Παρασκευής (ΣΕΡΔΑΠ)**

Στη διάταξη της παρ.1 του άρθρου 202 Ν. 3463/2006(ΦΕΚ Α΄144), ορίζεται ότι: «Με απόφαση του Δημοτικού Συμβουλίου είναι δυνατή η παροχή χρηματικών επιχορηγήσεων σε νομικά πρόσωπα δημοσίου δικαίου, περιλαμβανομένων και των εκκλησιαστικών, σε αθλητικούς και πολιτιστικούς συλλόγους που έχουν την έδρα τους εντός των διοικητικών ορίων του Δήμου, σε τοπικά παραρτήματα οργανώσεων πανελλήνιας δράσης που αναπτύσσουν κοινωνική και πολιτιστική δραστηριότητα, καθώς και σε πρωτοβάθμιες πολιτιστικές οργανώσεις εργαζόμενων στους οικείους Δήμους για την πραγματοποίηση κοινωνικών και πολιτιστικών εκδηλώσεων.

Η απόφαση λαμβάνεται εφ’ όσον έχει εγγραφεί σχετική πίστωση στον οικείο προϋπολογισμό για το σκοπό αυτό, που σε καμία περίπτωση δεν μπορεί να υπερβαίνει το ένα και μισό εκατοστό (1,5%) των τακτικών εσόδων του. Η διάταξη του τελευταίου εδαφίου δεν έχει εφαρμογή, εφόσον τα ποσά των προηγούμενων ενισχύσεων από τους Δήμους προς τους παραπάνω φορείς προέρχονται από έκτακτες οικονομικές ενισχύσεις».

Σύμφωνα με την παραπάνω διάταξη, η επιχορήγηση των Αθλητικών, Πολιτιστικών Συλλόγων, Σωματείων και Νομικών Προσώπων Δημοσίου Δικαίου Αγίας Παρασκευής θεωρώ ότι είναι δυνατή και νόμιμη.

Κατόπιν των ανωτέρω παρακαλώ για την έγκριση επιχορήγησης όπως παρακάτω αναφέρεται.

Η σχετική δαπάνη θα βαρύνει τον προϋπολογισμό του Δήμου Οικονομικού Έτους 2016 στον οποίο έχει προβλεφθεί σχετική πίστωση ποσού 10.000,00 € με Κ.Α. 00.6736.01 η οποία έχει αναληφθεί νομίμως με την υπ΄αριθ. **…/16** Πρόταση Ανάληψης Υποχρέωσης σύμφωνα με το Π.Δ. 113/10.

|  |  |
| --- | --- |
| **ΕΠΙΧΟΡΗΓΗΣΗ ΣΥΛΛΟΓΩΝ** |  |
| ΣΩΜΑΤΕΙΟ ΕΡΓΑΤΟΤΕΧΝΙΤΩΝ ΔΗΜΟΥ ΑΓΙΑΣ ΠΑΡΑΣΚΕΥΗΣ | 10.000,00 |

Παρακαλώ το Σώμα να εγκρίνει:

α) Την ψήφιση της σχετικής πίστωσης.

β) Την έγκριση της σχετικής επιχορήγησης.

**Ο Δήμαρχος Αγίας Παρασκευής**

**ΙΩΑΝΝΗΣ Ε. ΣΤΑΘΟΠΟΥΛΟΣ**

|  |  |
| --- | --- |
| Η ΣΥΝΤΑΞΑΣΑ **ΔΕΣΠΟΙΝΑ ΓΙΑΜΤΣΙΔΟΥ** | Ο ΓΕΝΙΚΟΣ ΓΡΑΜΜΑΤΕΑΣ **ΣΤΕΦΑΝΟΣ ΚΑΣΑΠΙΔΗΣ** |
|  |  |
| 28/03/2016 | 28/03/2016 |